जा-ए-नमाज़

जा-ए-नमाज़ (Prayer rug) एक कपड़े या चटाई का आयताकार टुकड़ा होता है जिसे बिछाकर मुसलमान नमाज़ पढ़ते हैं। शाब्दिक अर्थ है; "नमाज़ पढ़ने की जगह"। नमाज़ के पाबंद लोग इसे घर पर रखते हैं और यात्रा में भी साथ रखते हैं।  

 विवरण 
इस्लाम में नमाज़ के लिए स्थान पवित्र और स्वच्छ होना चाहिए। वुज़ू के बाद मुसलमान जहाँ नमाज़ पढ़ते हैं वहाँ कपड़े या प्लास्टिक से बने जा-ए-नमाज़ को बिछाते हैं। इसे मुसल्ला भी कहा जाता है। अधिक नमाज़ियों के लिए चटाई, गलीचा या कालीन का उपयोग किया जाता है।  

 आकार 
एक नमाज़ी के लिए जा-ए-नमाज़ सामान्यतः लगभग 2 फ़ुट चौड़ा और 3 फ़ुट लंबा होता है। अब कपड़े के अलावा प्लास्टिक से बने हुए मुसल्ले भी प्रचलित हैं। अधिक नमाज़ियों के लिए चटाई की लंबाई समान रखी जाती है ताकि सज्दा करना आसान रहे, जबकि चौड़ाई आवश्यकता अनुसार बढ़ाई जाती है।  

 शर्तें 
 किसी गंदी चीज़ से न बना हो।  
 किसी जानदार का चित्र न बना हो।  
 यदि अकेले खुले में नमाज़ पढ़ी जा रही हो तो सुत्राह का प्रबंध किया जाए।  

 डिज़ाइन 
हर देश में वहां की संस्कृति और कलाकारों के अनुसार डिज़ाइन बनाए जाते हैं। अधिकतर डिज़ाइनों में क़िब्ला अथवा काबा का चित्रण होता है।  

 इन्हें भी देखें 
 सुन्नह नमाज़  
 नमाज़  
 तरावीह  
 जुमा की नमाज़  

 सन्दर्भ 

श्रेणी:इस्लाम
श्रेणी:नमाज़
श्रेणी:प्रार्थना